המקור (תוכנית תחקירים)

המקור היא תוכנית תחקירים וראיונות עיתונאיים ישראלית בהגשת רביב דרוקר, ששודרה בעבר בערוץ עשר ומעונתה ה-16 משודרת בערוץ 13. במרכז כל תוכנית תחקיר מרכזי בהובלת אחד מכתבי המקור, ולאחריו תוכנית אולפן בה מראיין דרוקר את הכתב ודמויות רלוונטיות לתחקיר. ערך מורחב – המקור – פרקים בדצמבר 2008 פורסם על רצונו של ערוץ 10 להעביר את המגישים עופר שלח ורביב דרוקר אל תוכנית תחקירים בפריים-טיים. שלח ודרוקר הגישו באותו תקופה את מהדורת "שישי", והחלטה נבעה מכך שהתוכנית החלה כמגזין אקטואליה שבועי ובהמשך קיבלה אופי תחקירי. התוכנית עלתה לאוויר ב-17 במאי 2009 בערוץ 10 בעריכת עדי גרתי-נער. בשנת 2011 עזב את התוכנית עפר שלח והחליף אותו בהגשה (לצד רביב דרוקר) מיקי רונזטל, קודם לכן החלה רותם שדות לערוך את התוכנית. לאחר כשנה בתוכנית עזב את הגשתה רוזנטל בעקבות הצטרפותו לפוליטיקה. בשנת 2013 הצטרף להגשת התוכנית העיתונאי הוותיק רזי ברקאי. בשנת 2015 הוחלף רזי ברקאי בברוך קרא והחל לערוך את התוכנית עידו תמרי. עם המעבר של ערוץ עשר לאפיק 14, החלה התוכנית להיות משודרת באיכות HD. החל משנת 2019 רביב דרוקר מגיש את התוכנית בפורמט הגשה יחיד. התוכנית המשיכה להיות משודרת לאחר מיזוג רשת וערוץ עשר והמעבר לערוץ רשת 13. פרשת ביביטורס (2011) – חשיפה על כך שמספר נסיעות של ראש הממשלה בנימין נתניהו מסביב לעולם מומנו פעמיים, על ידי גופים שונים; נתניהו הגיש תביעת דיבה כנגד הערוץ בעקבות התחקיר, ובהמשך התביעה בוטלה בהסכמה עם הערוץ "לאור מצבו הכספי הקשה של הערוץ", ולפי דרוקר, לאחר שהוצג לעורך הדין שמרון כתב הגנה "מדמם". תחקיר על ישראל היום (2013) – על דרך פעולתו של העיתון בהוצאת המיליארד שלדון אדלסון ועל הטענות שהוא פועל לטובת ראש הממשלה בנימין נתניהו. בתחקיר הגיעו לטקסטים מקורים של כתבים ועורכים אשר שונו על ידי מערכת העיתון. תחקיר על קק"ל (2015) – על התנהלות והזרמת הכספים בקרן קיימת לישראל. תיעוד ח"כ דוד ביטן (2017) – תיעוד חושפני של ענת גורן את ח"כ דוד ביטן אשר ליוותה אותו במשך חצי שנה עת היה ראש הקואליציה. בין היתר תועד דרך ניהולו את הקואליציה, המאבק שלו נגד הקמת תאגיד השידור הישראלי וחשפה פרטים על הסתבכותו של האיש עם השוק האפור. פרשת הצוללות (2017) – חשיפה על הטיית המכרזים לכאורה, הקשורים לרכש צוללות וספינות מחברת "טיסנקרופ" הגרמנית, בין 2009 ל-2017, על ידי מקורבים לראש הממשלה בנימין נתניהו, אשר בעקבות התחקיר הוגש כתב אישום נגד 7 מעורבים בפרשה שלוש שנים מאוחר יותר. תחקיר על רומן זדורוב (2018) – האדם שהורשע ברצח תאיר ראדה, שבו מיקי רוזנטל תקף את הערוץ הראשון על מצג שווא - קביעתם שזדורוב חף מפשע. "תיק אביגדור ליברמן" (2018) – שורת חשיפת בתיקים נגד שר החוץ אביגדור ליברמן, שנערכו ניסיונות לדחות את שידורו. הקלטות תיק 4000 (2020) – חשיפת הקלטות משיחות בין מנכ"ל וואלה אילן ישועה לבעל השליטה בבזק שאול אלוביץ' ולרעייתו איריס, שהמחישו כיצד לחץ הזוג להטות את הסיקור ב"וואלה" לטובת נתניהו ומשפחתו, וכיצד פעל ראש הממשלה לטובת בזק. בעקבות תחקיר זה נתניהו קרא לעצור את דרוקר ולהכניסו לכלא. "מדינת ישראל נגד אהוד אולמרט" (2020) – תחקיר מיוחד אשר שודר בשני חלקים וחשף את ההקלטות ממשפט ראש הממשלה לשעבר אהוד אולמרט עם ראיונות עימו ועם שולה זקן. מנחים רביב דרוקר – החל מ-2009 עפר שלח – 2009-2011 מיקי רוזנטל – 2011-2012 רזי ברקאי – 2013-2015 ברוך קרא – 2017-2019 כתבים ישראל רוזנר חיים ריבלין איתי רום כתבי "המקור" לאורך השנים אבי עמית נסלי ברדה גלי גינת ענת גורן צ'יקו מנשה מואב ורדי חן ליברמן אתר האינטרנט הרשמי של המקור המקור, ברשת החברתית פייסבוק המקור, ברשת החברתית אקס (טוויטר) המקור, ברשת החברתית אינסטגרם המקור, ברשת החברתית טיקטוק "המקור", במסד הנתונים הקולנועיים IMDb (באנגלית) "המקור", במיזם "אישים" לתיעוד היצירה הישראלית נתי טוקר, הילד הרע של הטלוויזיה | "יש כלי תקשורת שבהם מקבלים הוראות להשתיק את מחאת המילקי", באתר TheMarker‏, 23 באוקטובר 2014 דוד ורטהיים‏, "סוף סוף בחדשות 2 ו-10 נאלצים להילחם על העיתונאים שלהם", באתר וואלה, 9 באפריל 2017 ענת קם‏, ערב חדש, באתר וואלה, 9 בדצמבר 2008 יוסי דהאן, בתוכנית "המקור" ערך מיקי רוזנטל השוואה, באתר "העוקץ", 16 באפריל 2011 לי-אור אברבך, ‏פשרה: ערוץ 10 לא יתנצל ולא יפצה את רה"מ נתניהו, באתר גלובס, 18 באוקטובר 2012 איתמר ב"ז, "תשמעו, אנחנו צריכים להכין את כתב ההגנה הכי מדמם בעולם", באתר העין השביעית, 9 בספטמבר 2016 רביב דרוקר, תחקיר "ישראל היום", באתר הבלוג של רביב דרוקר, ‏אפריל 2013 רביב דרוקר, תחקיר קק"ל, באתר הבלוג של רביב דרוקר, ‏ינואר 2015 ענת גורן, "המקור", המקור: דוד מלך ישראל – חצי שנה עם יו"ר הקואליציה ביטן, באתר חדשות 13, 3 במאי 2017 החשיפה שהסעירה את ישראל: צפו בתחקיר המקור על פרשת הצוללות, באתר חדשות 13 אמילי גרינצווייג, מנכ"ל ערוץ 10 ביקש לדחות שידור תחקיר על תיק ליברמן עד להכרעת היועמ"ש, באתר הארץ, 26 בנובמבר 2012 המקור, המקור: תיק אביגדור ליברמן, באתר חדשות 13, 19 בנובמבר 2018 המקור, עונה 18, פרק 7: ההקלטות שסיבכו את ביבי, באתר חדשות 13, 10 ביוני 2020 עמי פרידמן, נתניהו: "בעולם מתוקן רביב דרוקר היה נכנס היום לכלא", באתר ישראל היום, 11 ביוני 2020